Sinbologia komunista

**Sinbologia komunista** komunismoa edo sozialismoarekin lotu ohi diren ikurren multzoa da. Horrela, ikur hauek proletargoarekin nahiz nekazaritzako langileriari erreferentzia egin ohi diete.

Komunismoaren ikurretan kolore gorria eta horia usu erabiltzen dira, iraultzaren sinbolo gosa. Halaber, bost puntatako izarra edo pentagrama ere askotan agertzen da. Horrek bost kontinenteekin edo gizarte komunistako bost taldeekin (nekazariak, langileak, armada, intelektualak eta gazteria) harremana du. Sobietar Batasuneko banderak bost puntatako izar horia eta igitaia eta mailua zituen ikur nagusi gisa. Vietnam, Txina, Angola eta Mozanbikeko banderek ere antzeko ikurrak dituzte edo zituzten. Igitaia eta mailua komunismoaren ikur garrantzitsuena bilakatu zen, munduko alderdi komunista guztien ikurra bihurtuz. Hala ere, alderdi batzuek euren sinbolo propioak sortu zituzten, Koreako Langileen Alderdiak bezala, zeinak igitaia eta mailuari *intelligentsia* adierazten zuen pintzela gehitu baitzuen.

## Bandera gorria 
150px|ezkerrera

### Deskribapena 
Bandera gorriaren kolore gorriak langileriaren martirien odola sinbolizatzen du. Bandera gorria bestelako ikurrekin edo-eta taldeen izenekin erabili ohi da askotan. Mugimendu komunistekin batera, sozialistek eta sozialdemokratek ere erabiltzen dute.

### Historia 
Historian zehar bandera gorriak esanahi desberdinak izan ditu; hala ere, bere lehenengo erabilerak aldarrikapen ikur gisakoak izan ziren. Egungo esanahi politikoa 1848ko Frantziako Iraultzan hartu zuen. Urriko Iraultza eta gero, Sobietar Gobernuak bandera gorria, igitaia eta mailuarekin batera, bandera nazionaltzat erabiltzea erabaki zuen. Handik aurrera, hainbat estatu eta mugimendu sozialistek bandera gorria erabili dute.

## Izar gorria 
150px|ezkerrera
Bost puntako izar gorria komunismoaren eta sozialismoaren sinbolo hedatua da. Izar gorria Urriko Iraultzaren eta Errusiako gerra zibilaren ostean, sinbolo iraultzailea bihurtu zen. Erresistentziako alderdi antifaxistek eta erakunde klandestinoek erabiltzen hasi ziren Europan, Bigarren Mundu Gerra baino lehen eta ostean. Gerra bitartean, izar gorria Sobietar Batasuneko Langile eta Nekazari Gorrien Ejerzitoak erabili zuten, haien herrialdea Alemania naziarretik askatu zutena, eta Europako Ekialdea askatu zuena.

## Igitaia eta mailua 
130px|ezkerrera

### Deskribapena 
Igitaia eta mailua komunismoaren beste ikur esanguratsua da. Igitaiak nekazaritzako langileriari egiten dio erreferentzia, eta mailuak langile klase industrialari. Biak batera agertzerakoan, bi klase hauen batasunaren ikurra da.

### Historia 
Igitaia eta mailua 1917ko Errusiar Iraultzan erabili zen lehenego aldiz. Hala ere, 1924ra arte ez zen Sobietar Errepublika Sozialisten Batasuneko ikur ofizial bilakatu. Errusiako Iraultzaren ostean, munduko hainbat alderdi komunista eta estatu sozialistaren ikur bihurtu zen.

## Ukabil altxatua 
thumb|ezkerrera|100px|Ukabila margoketa autonomo batean

Ukabil altxatua ere komunismoaren (eskumakoa) edo sozialismoaren (ezkerrekoa) ikurra da. Sinbolo hau, hala ere, aurrekoak baino zabalagoa da eta komunistez gain, munduko hainbat mugimenduk (bakezaleek, anarkistek, autonomoek, ekologistek, nazionalista beltzek, independentista hainbatek, etab.) ere erabiltzen dute.

= Adibideak =
Aipatutako sinboloean erabileren adibideak.

### Igitaia eta mailua 

Fitxategi:Flag of the Chinese Communist Party.svg|Txinako Alderdi Komunistaren bandera.
Fitxategi:中國工農紅軍軍旗.svg|Txinako Armada Gorriaren bandera.
Fitxategi:Flag of the German Democratic Republic.svg|Alemaniako Errepublika Demokratikoaren bandera.
Fitxategi:Flag of the Soviet Union.svg|Sobietar Batasunaren bandera.
Fitxategi:Coat of arms of the Soviet Union (1923–1936).svg|Sobietar Batasuneko armarria (1923-936)
Fitxategi:Emblem of the Uzbek Soviet Socialist Republic (1978–1991), Emblem of Uzbekistan (1991–1992).svg|Uzbekistango Sobietar Errepublika Sozialistaren armarria.
Fitxategi:Flag of the Workers' Party of Korea.svg|Koreako Langile Alderdiaren bandera.
Fitxategi:Emblem of Laos (1975-1991).png|Laosko Herri Errepublika Demokratikoaren armarria.
Fitxategi:Logo of the Fourth International.svg|IV. Internazionalaren sinboloa.
Fitxategi:DHKP.svg|Herri Iraultzaren Askapen Alderdiaren bandera.
Fitxategi:Emblema PCM Mexico.svg|Mexikoko Alderdi Komunistaren logoa.
|Britainiako Alderdi Komunistaren logoa.
|AEBko Alderdi Komunistaren sinboloa.

### Izar gorria 

Fitxategi:Flag of Benin (1975–1990).svg|Beningo Herri Errepublikaren bandera (1975-1990)
Fitxategi:China Emblem PLA.svg|Txinako Askapenerako Herri Armada logoa.
Fitxategi:Coat of arms military-of-kazakhstan.svg|Kazakhstango Errepublikako Indar Armatuen armarria.
Fitxategi:Flag of North Korea.svg| Ipar Koreako bandera.
Fitxategi:Coat of arms of Hungary (1957-1990).svg|Hungariako Herri Errepublikaren armarria.
Fitxategi:Emblem of the Transcaucasian SFSR (1930-1936).svg|Transkaukasiako Sobietar Errepublika Federatibo Sozialistaren armarria.
Fitxategi:Orden-Pobeda-Marshal Vasilevsky 09.jpg|Sobietarren Ordenako Victoria saria (1945)
Fitxategi:Flag of South Yemen.svg|Yemengo Herri Errepublika Demokratikoaren bandera.
Fitxategi:Coat of arms of South Yemen (1970-1990).svg|Yemengo Herri Errepublika Demokratikoa armarria.
Fitxategi:Flag of SFR Yugoslavia.svg| Jugoslaviako Errepublika Federal Sozialistaren bandera.
Fitxategi:RAF-Logo.svg| Armada Gorriaren Frakzioko logoa (Mendebaldeko Alemania)
Fitxategi:Flag of the EZLN.svg| Nazio Askapenerako Armada Zapatistaren bandera.
Fitxategi:Flag of the Popular Front (Spain).svg| Brigada Internazionalisten bandera.

## Ikus, gainera 
* Izar gorria
* Internazionala (abestia)

## Kanpo estekak